OpenLLM-France/wikimedia huggingface dataset:
# Robert Solow

Robert Merton Solow (Brooklyn, New York, AEB, 1924ko abuztuaren 23a - Lexington, Massachusetts, 2023ko abenduaren 21a) estatubatuar ekonomialaria izan zen.

## Biografia

Ekonomiako ikasketak egin zituen, Harvard Unibertsitatean (1951). 1949rako Estatistikako irakasle gisa hasi zen lanean, Massachusettsko Ekonomia Institutuan. 1954an ekonomiako irakasle laguntzaile bihurtu zen, eta 1958an irakasle. 1956an ekonomiari buruzko pentsamendua argitaratu zuen «A contribution to the theory of economic growth» artikuluan, eta 1957an Technical change and the aggregate production function liburua plazaratu zuen.
1961ean Lyndon Johnson presidentearen ekonomia-aholkularien batzordeko kide izendatu zuten. 1964-1965 urteetan Teknologia, Automatizazio eta Aurrerapen Ekonomikorako Batzordeko kide izan zen. 1964an, Ekonometria Elkarteko lehendakari hautatu zuten, halaber. 1968an Ameriketako Ekonomia Elkarteko lehendakariorde izendatu zuten, eta 1979an presidente. 1972an, Zientzien Akademian sartu zen. 1975-1981 bitartean Bostongo Erreserbako Banku Federaleko Zuzendari Batzordeko kide izan zen, presidente 1979tik aurrera. 1977-1980 bitartean Ameriketako Arte eta Zientzietako Akademiako kide izan zen.
1987ko urrian Ekonomiako Nobel Saria jaso zuen, ekonomiaren hazkundeari buruzko teoriaren alorrean egindako ekarpenengatik.
Lanik aipagarrienak: Linear programming and economic analysis (1958); Capital theory and the rate of return (1963); Sources of unemployement in the United States (1964); Price expectations and the behavior of the price level (1970); Growth theory: an exposition (1970). Mundu osoan ezagunak dira, bestalde, teoria ekonomiko matematikoaz, kapitalaren eta hazkundearen teoriaz, makroekonomiaz eta baliabide naturalen ekonomiaz egindako lanak.
Solow Massachusettsko Teknologia Institutuko (Massachusetts Institute of Technology) irakasle izan zen, eta hori baino lehen Columbiako Unibertsitatean irakatsi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Robert M. Solowen autobiografia
* Datuak: Q157268
* Multimedia: Robert Solow / Q157268
# Robert Stevenson

Robert Stevenson (Buxton, Derbyshire, Ingalaterra, 1905eko martxoaren 31 – Santa Barbara, Kalifornia, 1986ko apirilaren 30a) britainiar ekoizle, zinema zuzendari eta gidoilaria izan zen, 1965ean Mary Poppinsengatik zuzendari onenaren Oscar sarirako izendatua.
Robert Stevenson Cambridgeko Unibertsitatera joan zen, non Liberal Clubeko eta Cambridge Union Societyko presidentea izan zen. 1940ko hamarkadan Kalifornian kokatu zen. 1960ko eta 1970eko hamarkadetan Walt Disneyrentzat 19 film filmatu zituen. Stevenson gaur egun ezagutzen jarraitzen dugu Julie Andrews protagonista duen Mary Poppins komedia musikala zuzentzeagatik, Andrewsek emakumezko aktore onenaren Oscar Saria irabazi zuen eta Stevensonek Zuzendari onenaren Oscar Sarirako izendapena jaso zuen filmarekin.
Stevenson Anna Leerekin ezkondu zen 1934an. 1939an Hollywoodera joan ziren bizitzera, eta han egon zen urte askotan. Bi alaba jaio ziren haien batasunarekin: Venetia eta Caroline, Stevenson eta Anna Lee banandu baino lehen 1944an. Frances Howard aktorearekin ezkondu zen Samuel Goldwyn lehen senarraren heriotzaren ondoren, baina haien ezkontza ere dibortzioan amaitu zen.

## Erreferentziak

* ↑ John Wakeman, `World Film Directors, Volume One, 1890-1945 , Nova York, The H.W. Wilson Company, [1987], pàg. 1057-1063 (Ingelesez)

## Kanpo estekak

* Robert Stevenson Arxivat 2008-05-13 Wayback Machine. BritMovie
* Datuak: Q725060
* Multimedia: Robert Stevenson (director) / Q725060
# Robert Stone

Robert Stone (Brooklyn, New York, AEB, 1937ko abuztuaren 21a - Key West, Florida, AEB, 2015eko urtarrilaren 10a) idazle estatubatuarra izan zen.

## Biografia

1960ko eta 1970eko hamarkadan AEBetako arazoak ondoen erakutsi zituztenetako bat izan zen idatziz. Bi aldiz izan zen Pulitzer sarian finalista, eta 1975ean National Book Awarda eman zioten Dog Soldiers nobelarengatik.

## Lanak

* 1966: A Hall of Mirrors (eleberria)
* 1970: WUSA (filma, A Hall of Mirrorsean oinarrituta )
* 1974: Dog Soldiers (eleberria) — National Book Awarden garailea. National Book Foundation.
* 1978: Who'll Stop the Rain (Dog Soldiersen oinarrituta; idazleetako bat)
* 1981: A Flag for Sunrise (eleberria) — Pulitizer sarietan finalista
* 1986: Children of Light (eleberria)
* 1992: Outerbridge Reach (eleberria)
* 1997: Bear and His Daughter (istorio laburrak)
* 1998: Damascus Gate (eleberria)
* 2003: Bay of Souls (eleberria)
* 2007: Prime Green: Remembering the Sixties (memoria)
* 2010: Fun with Problems (istorio laburrak)
* 2013: Death of the Black-Haired Girl (eleberria)

## Erreferentziak

* ↑ «Kanpotik eta barrenetik sortuak» Berria 2015eko urtarrilaren 8a.
* ↑ "National Book Awards – 1975"
* Datuak: Q1633025
# Robert Southey

Robert Southey (Bristol, 1774ko abuztuaren 12a - Londres, 1843ko martxoaren 21) ingeles, poeta, historialaria, biografoa eta itzultzailea izan zen.

## Bizitza

Samuel Taylor Coleridge eta William Wordsworth poeten laguna izan zen, eta, haiekin batera, mailarik gabeko gizartea sortu nahi izan zuen Pennsylvanian. Frantziako Iraultzaren idealak gogoko zituen, eta hura izan zen haren zenbait lanen gaia (Wat Tyler antzerkia eta Joan of Arc poema). Portugalen idatzi zuen Thalaba the Destroyer (1801) kontakizun-poema. Biografiak ere idatzi zituen: The Life of Wesley (1820), The Life of Nelson (1813), Life and Progress of Methodism (1920). Byron poeta aurkakoa izan zuen, eta Southeyren poemen parodiak egin zituen. Zenbait poema liriko, balada eta poema komiko izan ezik, haren poesiak ez dira oro har prosa-lanak bezain aintzat hartuak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q216838
* Multimedia: Robert Southey / Q216838
# Rhipidomys cariri

Rhipidomys cariri Rhipidomys generoko animalia da. Karraskarien barruko Cricetidae familian sailkatuta dago.

## Ikus, gainera

* Rhipidomys
* Cricetidae

## Kanpo estekak

* Datuak: Q2547766
* Espezieak: Rhipidomys cariri
# Rhion

Rhion Araneomorphae armiarma generoa da, Dictynidae familiakoa. Taxon monotipiko Rhionen generoaren espezie bakarra da. Sri Lankako espeziea da.

## Bibliografia

* O. Pickard-Cambridge, 1870: "On some new genera and species of Araneida". Proceedings of the Zoological Society of London, 1870. liburuki, 728-747 or.

## Erreferentziak

* ↑ Platnick, 2011: The world spider catalog 12.0 (American Museum of Natural History).

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q18094099
# Rhins of Galloway

Rhins of Galloway (Eskoziako gaeleraz: Na Rannaibh) Eskoziako hegoaldean kokatzen den penintsula bat da.

## Geografia

Rhins of Gallowayko muturretako bat, Mull of Galloway lurmuturra, Eskozian hegoalderen dagoen puntua da. Dumfries eta Galloway eskualdeari dagokio eta bertako herri handiena Stranraer da, Loch Ryanen ertzean dagoena. Beste aldean Luce badia dago.
40 kilometrotako luzera du iparraldetik hegoaldera, baina zabaleraz oso estua da. Mailu buruaren itxura duela esaten da. 80 kilometrotako kosta-lerroa dauka. Mendebaldeko ertzean itsaslabarrak daude eta ekialdean aldiz malda leunagoa da.

## Historia

Britoiak bizi izan ziren penintsulan eta gotorlekuak eraiki zituzten. Erromatarren garaian Novantae leinu zeltiarra bizi zen bertan eta erromatarrekin merkatal harremanak izan zituzten. Ondoren Irlanda eta Eskoziaren eskuetan ere egon da.
Gaur egun nekazaritza egiten da eta naturak erakarrita turismoa ere nabarmen hazi da.

## Ondasun nabarmenak

* Stranraer.
* Portpatrick.
* Mull of Galloway.
* Logan lorategi botanikoak.
* Lochnaw gaztelua.
* Stranraerko gaztelua.
* Corsewell itsasargia.
* Killantringan badia.
* Sandhead hondartza.

## Kanpo estekak

* Datuak: Q2348561
# Rhipidistia

Rhipidistia edo Dipnotetrapodomorpha Tetrapoda eta Dipnoi barne biltzen duen arrain klado bat da. Lehenago Sarcopterygii gisa sailaktzen ziren, azpitalde moduan, eta bere barruan Porolepiformes eta Osteolepiformes zeuden, baina sailkapen hau zaharkitua dago gaur egun. Hala ere, ornodunen kladistika gehiago ezagutu ahala, Rhipidistia monofiletikoa dela ulertzen da, eta Tetrapoda osoa eta Dipnoi bere azpian leudeke.

## Harremanak

Hemen aurkeztutako kladograma Philippe Janvier et alek Tree of Life Web Projecten argitaratutakoa, Mikko's Phylogeny Archive eta Swartz 2012ena du oinarri.

## Erreferentziak

* ↑ Vertebrata. (Noiz kontsultatua: 2017-11-26).
* ↑ (Ingelesez) Sarcopterygii. (Noiz kontsultatua: 2017-11-26).
* ↑ Swartz, Brian. (2012). «A marine stem-tetrapod from the Devonian of western North America» PloS One 7 (3): e33683. doi:10.1371/journal.pone.0033683. ISSN 1932-6203. PMID 22448265. PMC PMC3308997. (Noiz kontsultatua: 2017-11-26).

## Kanpo estekak

* Datuak: Q150598
* Multimedia: Rhipidistia / Q150598
* Espezieak: Rhipidistia
# Qiandongnan Miao eta Dong Prefektura autonomoa

Qiandongnan Miao eta Dong Prefektura autonomoa (txinera sinplifikatuz: 黔东南苗族侗族自治州; pinyineraz: Qiándōngnán Miáozú Dòngzú Zìzhìzhōu), Guizhou probintzian kokatutako Prefektura autonomoa da. Guztira, 3.991.000 biztanle inguru dauzka 2007ko erroldaren arabera eta 30.278,1 kilometro koadroko azalera.

## Inguru naturala eta kokapena

Qiandongnan prefektura autonomoaren mugakideak honakoak dira: Zunyi ipar-mendebaldean, Tongren iparraldean, Qiannan Buyei eta Miao Prefektura autonomoa mendebaldean, Guangxi eskualde autonomoa hegoaldean, eta Hunan probintzia ekialdean.

## Banaketa administratiboa

* Kaili Hiria (凯里市)
* Shibing Konderria (施秉县)
* Congjiang Konderria (从江县)
* Jinping Konderria (锦屏县)
* Zhenyuan Konderria (镇远县)
* Majiang Konderria (麻江县)
* Taijiang Konderria (台江县)
* Tianzhu Konderria (天柱县)
* Huangping Konderria (黄平县)
* Rongjiang Konderria (榕江县)
* Jianhe Konderria (剑河县)
* Sansui Konderria (三穗县)
* Leishan Konderria (雷山县)
* Liping Konderria (黎平县)
* Cengong Konderria (岑巩县)
* Danzhai Konderria (丹寨县)

## Ikus, gainera

* Guizhou probintziaren banaketa administratiboa

## Kanpo estekak

* (Txineraz) Qiandongnan Miao eta Dong Prefektura autonomoko gobernuaren webgunea.
* Datuak: Q770297
* Multimedia: Qiandongnan Miao and Dong Autonomous Prefecture / Q770297
# Qiang etnia

Qiang etnia (txineraz: 羌族; pinyineraz: qiāng zú), Txinako Herri Errepublikan bizi diren 56 talde etnikoetako bat da.
Azken erroldaren arabera, Qiang etniako 306.072 pertsona bizi ziren Txinan, batez ere, Txinako hego-mendebaldeko Sichuan probintzian.
Qiang etniako kideek berezko Qiang hizkuntza hitzegiten dute.

## Qiang etniaren berezko guneak

* Ngawa Tibetar eta Qiang Prefektura autonomoa

## Ikus, gainera

* Txinako etniak

## Kanpo estekak

* (Txineraz) Qiang etniari buruzko informazioa.
* Datuak: Q841325
* Multimedia: Qiang people / Q841325
# Qianjiang Barrutia

Qianjiang Barrutia (黔江区 txinera sinplifikatuz), Chongqing osatzen duten barrutietako bat da. 2006ko erroldaren arabera, 510.000 biztanle bizi ziren 2.397 kilometro koadroko azaleran, hortaz, barrutiaren dentsitatea 213 biztanle/km2 da.

## Inguru naturala eta kokapena

Barrutiaren mugak honakoak dira: Hubei probintzia iparralde eta ekialdean, Pengshui Miao eta Tujia konderri autonomoa mendebaldean, eta Youyang Miao eta Tujia konderri autonomoa hegoaldean.

## Ikus, gainera

* Chongqingen banaketa administratiboa

## Kanpo estekak

* (Txineraz) Qianjiang barrutiko gobernuaren webgunea.
* Datuak: Q713946
* Multimedia: Qianjiang District / Q713946
# Qi Konderria

Qi Konderria izen bereko toki asko izan daiteke:
* Qi Konderria: Henan probintziako Kaifeng hiriko konderria.
* Qi Konderria: Henan probintziako Hebi hiriko konderria.
* Qi Konderria: Sanxhi probintziako Jinzhong hiriko konderria.
# Qi Yuhong

Qi Yuhong (Shanghai, 1989ko abuztuaren 25a) arkularia da. Txinako Herri Errepublika ordezkatu zuen 2016ko Udako Olinpiar Jokoetan.

## Erreferentziak

* ↑ Qi Yuhong
* ↑ Yuhong QI

## Kanpo estekak

* Datuak: Q20984241
# Qiandao lakua

Qiandao lakua (txineraz: 千島湖), Txinako Herri Errepublikako Zhejiang probintzian dagoen Chun'an Konderriko lakua da. Lakua XX. mendean sortu zen, Xinanjiango zentral hidroelektrikoaren eraikuntzaren ondoren.

## Ezaugarriak

Lakuan 1.078 uharte handi eta beste milaka uharte txikiago daude, guztira 573 kilometro koadroko azaleran. Uharteek lakuan hartzen duten azalera 86 kilometro koadrokoa da.
Batez-besteko sakonera 26 metrokoa da, eta gehienezkoa 120 metrokoa. Lakuaren ondoan, Txina iparraldeko garagardo ekoizpen lantegirik famatuenetakoa dago, Hangzhou Qiandaohu Beer Co., Ltd enpresarena.

## Garraioa

Lakua prefektura mailako Hangzhou hiriaren mugen barruan dago, eta lakura heltzeko orduroko autobus zerbitzua dago. 2007an trenbide bat eraikitzeko egitasmoa aurkeztu zen, baina lakuaren ingurugiroan sor zezakeen kaltea dela eta, bertan behera geratu zen.

## Kanpo estekak

* Datuak: Q2470528
* Multimedia: Qiandao Lake / Q2470528
# Qianfeng barrutia

Qianfeng barrutia (txinera tradizionalez: 前锋区) Txinako barruti bat da, Guang'an barruan. Azken zentsuaren arabera 530.000 biztanle zituen 505.61 azaleran banatuta.

## Kanpo estekak

* Datuak: Q8913088
# Qi Guangpu

Qi Guangpu (txinera sinplifikatuz: 齐广璞; pinyinez: Qí Guǎngpú) (Nanjing, 1990eko urriaren 20a) eski akrobatikoan lehiatzen den kirolari txinatarra da eta 2022ko Neguko Olinpiar Jokoetan bi domina lortu zituen, bata urrezkoa eta bestea zilarrezkoa. Airezko jauzietan espezializaturik dago.

## Ibilbidea

Lau Olinpiar Jokotan hartu du parte baina 2022 artean ez du dominarik lortu. Sotxi 2014an laugarrena izan zen, podiumetik gertu beraz, Vancoucer 2010 eta Pyeongchang 2018an zazpigarren egin zuen. Aurrez Munduko txapelduna izan zen 2013an eta 2015ean.
2022ko Pekingo Jokoetan airezko jauzietako txapeldun olinpikoa izan zen, aurreko txapelduna zen Oleksandr Abramenko errusiarrari alde nabarmena aterata. Ondoren talde mistoan zilarrezko domina eskuratu zuen.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 01 ! | Airezko jauziak |
| 2022 | Pekin ( Txina) | 02 ! | Airezko jauziak talde mistoan |
| Munduko txapelketak ||||
| Urtea | Lekua | Domina | Proba |
| 2011 | Deer Valley ( AEB) | 02 ! | Airezko jauziak |
| 2013 | Voss ( Norvegia) | 01 ! | Airezko jauziak |
| 2015 | Kreischberg ( Austria) | 01 ! | Airezko jauziak |
| 2017 | Sierra Nevada ( Espainia) | 02 ! | Airezko jauziak |

## Erreferentziak

* 1 2 «Olympedia – Qi Guangpu» www.olympedia.org (Noiz kontsultatua: 2022-02-21).
* ↑ (Ingelesez) «Winter Olympics: aerials gold for Qi, speedskaters stumble – day 12, as it happened» South China Morning Post 2022-02-16 (Noiz kontsultatua: 2022-02-21).
* ↑ «QI Guangpu - Athlete Information» www.fis-ski.com (Noiz kontsultatua: 2022-02-21).

## Kanpo estekak

* Datuak: Q955639
* Multimedia: Qi Guangpu / Q955639
# Qian Weichang

Qian Weichang edo Chien Wei-zang (txinera tradizionalez: 錢偉長; txinera sinplifikatuz: 钱伟长,; pinyinez: Qián Wěicháng; Wuxi konderria, Jiangsu, Txina, 1912ko urriaren 9a - Shanghai, Txina, 2010eko uztailaren 30a), zientzialari txinatarra izan zen, fisikan eta matematiketan aritu zena.

## Biografia laburra

1935ean Tsinghua Unibertsitatean ikasketak burutu zituen. Urte askotan irakasle lanetan aritu zen, besteak beste, Tsinghua, Peking eta Yanjing Unibertsitateetan.
1970eko hamarkadan, Shanghaiko Unibertsitateko presidentea izan zen.
1980ko hamarkadan Encyclopædia Britannicaren txinerara itzultzen aritu zen Zhou Youguang eta Liu Zunqirekin batera.

## Erreferentziak

* ↑ Qian Weichang izen txinatarra da; abizena Qian da.

## Kanpo loturak

* (Txineraz) Qian Weichang-en biografia laburra.]
* Datuak: Q3755285
* Multimedia: Qian Weichang / Q3755285
# Roland Topor

Roland Topor (Paris, 1938ko urtarrilaren 7a - Paris, 1997ko apirilaren 16a) frantziar diseinatzailea eta frantsesezko idazlea izan zen. Umorerako zuen gaitasuna hainbat alorretan landu zuen, hala nola pinturan, marrazkigintzan, zineman, antzerkian, eleberrietan eta ipuinetan. 1971n Toxicologie bilduma argitaratu zuen, eta 1992an Ubu Roi antzerki-lana zuzendu zuen Chailloten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q550806
* Multimedia: Roland Topor / Q550806
# Roland udalerria, Webster konderria (Iowa)

Roland udalerria Ameriketako Estatu Batuetako Iowa estatuko udalerri bat da, Webster konderrian. Azken zentsuaren arabera 576 biztanle zituen.

## Ekonomia

2020ko zentsuaren arabera, Roland udalerriak 274 etxebizitza zeuden. Per capita diru-sarrerak 31.573 estatubatuar dolar ziren.

## Kanpo estekak

* Datuak: Q9044109
# Rolante

Rolante Brasilgo udalerri bat da, Rio Grande do Sul estatuan kokatua. 21.253 biztanle ditu 295,637 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q984550
* Multimedia: Rolante / Q984550
# Rolariak

Rolariak, euskal rol joko eta kultura elkartea ofizialki 2022ko urriaren lehenean sortu zen, nahiz eta berez 2018ko maiatzean sorturiko Telegram talde baten ondorio den.
Irabazi-asmorik gabeko kultura elkarte bat da eta honen helburua jokoen bidez euskara eta euskarazko rol jokoak sustatzea da. Rolean euskaraz aritzen den jendez osaturik dago, eta elkartea Donostian sortu bazen ere, Euskal Herri osoari zuzentzen zaio.

## Elkartearen helburu orokorrak

* Euskal rol joko, mahai joko, ahozko literatura eta bat-bateko istoriogintzaren bitartez euskal kultura sustatzea.
* Aipatutako gaien inguruko ekimen herritarrak aurrera eramatea.
* Aisialdi alternatiboa eskaintzea.

## Elkartearen jarduerak

* Jokoen itzulpenak ere egiten ditu, batez ere jokoetako pertsonaien orrienak eta baita rol joko berriak sortu ere.
* Rol joko saioen antolaketa, bai aurrez-aurrekoak bai online erakoak.
* Komunikazio ekintzak: elkarrizketak elkartearen zein jokoen aurkezpenak, eta abar.
* Aisialdi alternatiboko ekintzak: mendira irteerak, jolasak, mahai inguruak, ikastaroak, eta abar.

## Baliabideak

* Rolariak zigilua duten rol jokoak, jokotekan eskuragarri: https://rolariak.eus/biltegia
* Euskarazko rol hiztegi ez ofiziala: https://izaroblog.github.io/Rolhiztegia
* Euskarazko rol jokoen bilduma: https://paperjale.eus/list/20/s/euskal-rol-jokoak

## Oharrak

* ↑ Telegram taldean ehun kide baino gehiago zeuden 2024ean, horietako 30 inguruk elkartean parte hartzen dutelarik.
* ↑ Hauek denak Rolarien Biltegian eskuragarri daude: https://rolariak.eus/biltegia

## Erreferentziak

* ↑ «ROLARIAK EUSKAL ROL JOKO ETA KULTURA ELKARTEA» www.euskadi.eus 2022-11-12 (Noiz kontsultatua: 2024-08-13).
* ↑ «https://azpi.eus/eu/artxiboa/rolaldia-2024-2/» azpi.eus (Noiz kontsultatua: 2024-08-10).
* ↑ [Rolaldia 2021 Izen-ematea zabalik! – Rolariak. ] 2021-12-07 (Noiz kontsultatua: 2024-08-10).
* ↑ ISPILU BELTZA irratsaioan elkarrizketa – Rolariak. 2023-10-09 (Noiz kontsultatua: 2024-08-10).
* ↑ Rolariak EUSKADI IRRATIAn – Rolariak. 2023-10-13 (Noiz kontsultatua: 2024-08-10).
* ↑ Rolariak Durangoko Azokan – Rolariak. 2023-12-05 (Noiz kontsultatua: 2024-08-10).
* ↑ «Euskarazko Rol Jokoen Olatu Berria: azken urteetako proposamenak ezagutu, ulertu eta jokatzeko tartea.» www.ueu.eus (Noiz kontsultatua: 2024-08-10).

## Kanpo estekak

* Rolariak web orria: https://rolariak.eus/
* Telegram taldea, "Euskal rolarien txokoa":https://t.me/rolariak
* Lemmy kanala: https://lemmy.eus/c/rola_euskaraz
* Rolariak Mastodon kontua: https://mastodon.eus/@rolariak
* Rolariak Instagram orria: https://www.instagram.com/rolariak/
* Datuak: Q129162324
# Rolandas Paksas

Rolandas Paksas (Telšiai, 1956ko ekainaren 10a) lituaniar politikaria da. Lituaniako presidentea izan zen 2003tik 2004ra.
1979an Vilnan ingeniaritza zibilean graduatu zen eta 1984an Leningradoko Abiazio Akademia ikasketak amaitu zituen. Garai hartan aire akrobazia txapelduna izan zen.
Politikoki Lituaniako Alderdi Komunistan hasi zen eta 1995ean ideologia kontserbadore batera aldatu zen. 1997tik 1999ra eta 2000tik 2001era Vilnako alkatea izan zen. 1999ko maiatzetik urrira eta 2000tik 2001era lehen ministro izan zen, Valdas Adamkus presidenteak eskatuta.
2003an Adamkusi irabazi zion presidentetzarako hauteskundeetan, eta ezusteko handia izan zen. 2003an Adamkusi irabazi zion presidentetzarako hauteskundeetan, eta ezusteko handia eman zuen. 2004ko apirilean, Legebiltzarrak presidente kargutik kendu zuen, ustelkeriagatik errudun jo baitzuen.
Ordena eta Justizia alderdia zuzendu zuen 2004tik 2016ra, eta Europako Parlamentuko kide izan zen 2009tik 2019ra.
* Datuak: Q296956
* Multimedia: Rolandas Paksas / Q296956
# Roland Simounet

Roland Simounet (Guyotville, Aljeria, 1927ko abuztuaren 31 – Paris, 1996ko otsailaren 10a) frantses arkitektoa izan zen. Bere herrialdeko klima, edertasun eta pobretasunetik atera zituen Simounet-ek bere artearen ezaugarri nagusiak.
Ikasketak bere jaioterrian egin zituen, eta ondoren Frantziara joan zen. Arkitektura ikasketak Aljer-en hasi zituen eta Parisko Arte Ederretako eskolan jarraitu zituen, baina ez zituen amaitu. Aljer-era itzuli zenean hasi zuen arkitekto karrera. Arkitektura modernoko Nazioarteko IX. Kongresuan (1953), biltzarrerako txabola baten azterketa egin zuen. Espazioaren antolamendu horren ezagutza balio handikoa gertatu zen aldi baterako etxeak edo larrialdietarako hiriak eraikitzeko: Aljer-en, Maison Carrée auzoan, 300 etxebizitza (1955), 1955-1956 urteen bitartean La Montagne hirian 2.500 etxe eta Orléansvillen, lurrikara baten ondoren, 200 etxebizitza, etab. 1956-1959 urteen bitartean Djemam-el-Hasan-en 200 etxebizitza egin zituen txabolak kentzeko egitasmo batean: hektareako 900 lagun bizi ziren, banakako etxeetan, maldetara egokitutako, eta gehienetan, gela bakarrekoetan; harlanduz eginak ziren, eta adreiluzko gangek estaltzen zituzten. Maldara egokitzea, klimaren gorabeherak kontuan hartzea, soiltasuna, errepikapenak eta espazio aniztasunak izan ziren Simounet-en lanaren ezaugarriak. Lan horiez gainera, eraikuntza landuagoak egin zituen: Louis Miquel-ekin Orléanvilleko Albert-Camus zentroa, Margarita Andre Mariaren eliza Tefeschoun-en 1956-1957 urteen bitartean. 1957an Timgad-en erakin sail berri bat egiteko azterketa egin zuen, antzinako hiri baten arrastoen ondoan: solairu bakarreko etxeak, bi solairuko etxe komunitarioak, korta eta lorategia zutenak, ukuilu kolektiboak, dendak, bainu mairuak, eskola, kulturuneak, meskita, kiroldegiak. 1961ean Frantziara itzuli zen Noisy-le-Grand-en 700 etxebizitza egitera. Garai horretan unibertsitateko egoitza bat egin zuen Antananarivon. Frantzian hainbat etxebizitza sozial egin zituen: Neuf-Brisach 1968-1970 urteen bitartean, Évry-Courcouronnes 1972-1975 bitartean, Saint-Denis 1977-1985 bitartean, Cergy-Pontoise 1977-1980 urteetan, Villejuif 1983-1986 bitartean. Kulturaren inguruko eraikinak ere egin zituen: arkitektura eskola Grenoblen (1973-1978), Île-de-Franceko Historiaurreko museoa Nemours-en (1976-1980), Arte modernoko museoa Villeneuve-d´Ascq-en (1978-1983), Picasso museoa Parisen (1976-1985), Dantzako goi mailako eskola nazionala Marseillan (1985-1992).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3440261
* Multimedia: Roland Simounet / Q3440261